ร้านนี้คงเป็นร้านดั้งเดิม ตอนที่ไปกินก็มีแต่คนพื้นที่ ไม่มีนักท่องเที่ยวเลย
ไม่มีชื่อร้านเขียนอยู่ แต่สามารถหาแผนที่ได้จาก google map (ก็ใกล้เคียงอยู่นะ) มองหาได้ง่ายๆ คือเดินมาทั้งซอยมีขายแต่เตี๊ยมอยู่ร้านเดียว
แม้ว่าเมนูร้านนี้จะไม่ได้มีหลากหลายแบบร้านอื่นๆ แต่ก็เท่าที่กินก็อร่อยทุกจาน  ใช้วัตถุดิบมีคุณภาพ เนื้อกุ้งก็เป็นเนื้อกุ้ง น้ำซุปไม่มีกลิ่นคาว โดยส่วนตัวคิดว่าไม่จำเป็นต้องใส่น้ำจิ้มเลย เพราะรสชาติที่ทำมาก็ค่อนข้างพอดีอยู่แล้ว แต่ถ้าชอบรสหวานก็จัดน้ำจิ้มไปได้เรย
เมนูที่ชอบที่สุด คือ กุ๊ยช่าย แป้งบางงงงมาก อร่อยดี

step การกิน คือเดินไปหลังเคาน์เตอร์ หยิบเลือกเมนูที่ท่านต้องการมาวางกองรวมๆ ไว้ได้เลย เดี๋ยวพี่เจ้าของร้านเค้าจะจับไปนึ่งให้ ส่วนเราก็มานั่งรอที่โต๊ะได้เลย ^^

ส่วนเครื่องดื่มเราสั่งชาจีนร้อน (หอมกลิ่นเก๊กฮวยด้วยนิดนึง ...ชอบนะ) กับกาแฟโบราณ หวานน้อย (ถ้าจะเอาแบบไม่หวานเลยก็สั่งได้)

ส่วนค่าใช้จ่าย ราคาเข่งละ 16 บาท น้ำชงๆ แก้วละ 16 บาท ส่วนชาราคากาละ 20 บาท